Komission asetus (EY) N:o 1120/2001, annettu 7 päivänä kesäkuuta 2001, asetuksesta (EY) N:o 609/2001 poikkeamisesta tiettyjen säännösten täytäntöönpanon osalta vuonna 2001 ja asetuksen (EY) N:o 412/97 muuttamisesta



Virallinen lehti nro L 153 , 08/06/2001 s. 0010 - 0011



Komission asetus (EY) N:o 1120/2001, annettu 7 päivänä kesäkuuta 2001, asetuksesta (EY) N:o 609/2001 poikkeamisesta tiettyjen säännösten täytäntöönpanon osalta vuonna 2001 ja asetuksen (EY) N:o 412/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 911/2001(2), ja erityisesti sen 48 artiklan, sekä katsoo seuraavaa: (1) Maaliskuun 28 päivänä 2001 annetussa komission asetuksessa (EY) N:o 609/2001 säädetään asetuksen (EY) N:o 2200/96 soveltamista koskevista yksityiskohtaisista säännöistä toimintaohjelmien ja -rahastojen sekä yhteisön taloudellisen tuen osalta(3) sekä kumotaan komission asetus (EY) N:o 411/97(4). (2) Asetuksen (EY) N:o 609/2001 11 artiklan 4 kohdassa säädetään, että taloudellinen tuki on maksettava tuottajaorganisaatioille viimeistään 31 päivänä elokuuta. Asetuksen liitteessä II säädetään, että jäsenvaltioiden on toimitettava tiedot komissiolle kunkin vuoden 1 päivänä kesäkuuta ja 1 päivänä lokakuuta. (3) Asetuksen (EY) N:o 609/2001 14 artiklan 2 kohdassa säädetään, että tuottajaorganisaatioita koskevien tarkastusten otoksen on oltava vähintään 20 prosenttia. (4) Kyseiset säännökset lisäävät jäsenvaltioiden hallinnollista työtä asetuksen (EY) N:o 411/97 säännöksiin nähden. Huhtikuun 2 päivänä 2001 tapahtuvan asetuksen (EY) N:o 609/2001 voimaantulopäivän sekä 11 artiklan 4 kohdan, 14 artiklan 2 kohdan ja liitteen II säännösten täytäntöönpanon määräaikojen välinen aika on vuonna 2001 lyhyempi kuin tavanomaisena soveltamisvuonna. (5) Uudet hallinnolliset rajoitteet saattavat vaikeuttaa tuottajaorganisaatioiden tukihakemusten käsittelyä jäsenvaltioissa, minkä vuoksi on aiheellista säätää asetuksen (EY) N:o 609/2001 11 artiklan 4 kohdan mukaisen, vuoden 2000 toimintarahastoista maksettavan taloudellisen tuen uudeksi maksumääräajaksi 15 päivä lokakuuta 2001. (6) On aiheellista säätää jäsenvaltioiden komissiolle toimittamien, asetuksen (EY) N:o 609/2001 liitteen II mukaisten vuotta 2000 koskevien tietojen toimittamisen uudeksi määräajaksi 31 päivä lokakuuta 2001. (7) On aiheellista säätää jäsenvaltioiden 14 artiklan 2 kohdan mukaisesti tuottajaorganisaatioille tekemien tarkastusten vähimmäisotokseksi vuonna 2001 10 prosenttia, jos jäsenvaltiot eivät hallinnollisista syistä voi taata tämän säännöksen asianmukaista ja täysimääräistä soveltamista. (8) Asetuksen (EY) N:o 2200/96 soveltamista koskevista yksityiskohtaisista säännöistä tuottajaorganisaatioiden hyväksymisen osalta 3 päivänä maaliskuuta 1997 annetun komission asetuksen (EY) N:o 412/97(5), sellaisena kuin se on viimeksi muutettuna asetuksella (EY) N:o 1493/97(6), 9 artiklassa säädetään, että jäsenvaltioiden on annettava vuosittain tuottajaorganisaatioita koskeva kertomus. Asetuksessa (EY) N:o 609/2001 säädetyt kertomuksen antamista koskevat vaatimukset ovat korvanneet kyseisen kertomuksen, eivätkä komission yksiköt enää edellytä sitä vuoden 2000 kertomuksen antamista koskevien edellytysten eikä sitä seuraavien vuosien osalta. (9) Tässä asetuksessa säädetyt toimenpiteet ovat komitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltiot voivat lykätä tuottajaorganisaatioille asetuksen (EY) N:o 609/2001 11 artiklan 4 kohdan mukaisesti vuoden 2000 toimintarahastoista myöntämän taloudellisen tuen maksamista enintään 15 päivään lokakuuta 2001. 2 artikla Jäsenvaltioiden on toimitettava komissiolle asetuksen (EY) N:o 609/2001 liitteen II mukaiset vuotta 2000 koskevat tiedot viimeistään 31 päivänä lokakuuta 2001. 3 artikla Jäsenvaltioiden on tarkastettava asetuksen (EY) N:o 609/2001 14 artiklan 2 kohdan mukaisesti vuonna 2001 vähintään 10 prosenttia tuottajaorganisaatioista ja 30 prosenttia yhteisön tuesta. 4 artikla Poistetaan asetuksen (EY) N:o 412/97 9 artikla. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 129, 11.5.2001, s. 3. (3) EYVL L 90, 30.3.2001, s. 4. (4) EYVL L 62, 4.3.1997, s. 9. (5) EYVL L 62, 4.3.1997, s. 16. (6) EYVL L 202, 30.7.1997, s. 32.